Γκιούλμπασι με ανάμεικτα κρεατικά από την Εύη Βουτσινά
Με κοτόπουλο, κατσίκι, μοσχάρι και αρνί γίνεται αυτό το ενδιαφέρον και διαφορετικό από το κλασικό γκιούλμπασι. Ιδανικό τόσο για μεζές όσο και για κυρίως μαζί με πατάτες τηγανητές ή ένα πιλάφι.
1/2 κοτόπουλο (καλύτερα ελευθέρας βοσκής), 1/2 κιλό κατσίκι (από χεράκι, προτιμότερο), 1/2 κιλό μοσχάρι (λαιμό ή κιλότο καλύτερα), 1/2 κιλό αρνί μεγάλο (ζυγούρι, προτιμήστε πλευρά), 1/2 κιλό χοιρινό (λαιμό ή μπριζόλες), αλάτι και πιπέρι , 200 γρ. κασέρι σε κυβάκια*, 50 γρ. γραβιέρα γλυκιά, Δωδώνης ή Κρήτης, σε κυβάκια*
Για να ετοιμάσουμε το γκιούλμπασι με ανάμεικτα κρεατικά,  ζητάμε από τον κρεοπώλη να λιανίσει τα κρεατικά, να γίνουν μικρότερα κομμάτια.Φροντίζουμε να υπάρχουν και μερικά κόκαλα για νοστιμιά. Τα βάζουμε στη γάστρα και τα αλατοπιπερώνουμε. Σκορπίζουμε τα τυριά  ανάμεσα στο κρέας.Προσθέτουμε 1 φλιτζ. τσαγιού νερό, κλείνουμε ερμητικά το σκεύος και ψήνουμε σε προθερμασμένο φούρνο στους 150° C, μέχρι να μαλακώσουν πολύ όλα τα κρέατα, γύρω στις 3 ώρες.
Αρνί,Κατσίκι,Κοτόπουλο,Μοσχάρι,Χοιρινό